Diari Oficial de la Generalitat Valenciana


Sumari del DOGV 6782, del 25-05-2012 (2012/5084)

ORDE 21/2012, de 21 de maig, de la Conselleria d'Educació, Formació i Ocupació, per la qual es convoquen ajudes econòmiques per als centres docents no universitaris que pertanyen a la Xarxa de Centres de Qualitat Educativa de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6782

Data del DOGV
:   25-05-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5084


Data del document
:   21-05-2012

Organisme emissor
:   Conselleria d'Educació, Formació i Ocupació

Tipus de document
:   Ordre

Descriptors 

:   * ajuda pública

ORDE 21/2012, de 21 de maig, de la Conselleria d'Educació, Formació i Ocupació, per la qual es convoquen ajudes econòmiques per als centres docents no universitaris que pertanyen a la Xarxa de Centres de Qualitat Educativa de la Comunitat Valenciana. [2012/5084]
La Llei Orgànica 2/2006, de 3 de maig, d'Educació, establix en el capítol I del títol preliminar, com a principis i fins de l'educació, d'una banda la qualitat de l'educació per a tot l'alumnat, independentment de les seues condicions i circumstàncies, i de l'altra, que els poders públics prestaran una atenció prioritària al conjunt de factors que afavorisquen la qualitat de l'ensenyança.
L'Orde de 22 de març de 2005 (DOCV núm. 4986, de 15 d'abril de 2005), de la Conselleria de Cultura, Educació i Esport, regula el procediment per a la implantació de sistemes de gestió de qualitat en els centres educatius no universitaris de la Comunitat Valenciana, amb la creació de la Xarxa de Centres de Qualitat Educativa.
La disposició addicional de la mateixa orde determina que, amb l'objectiu d'incidir en una política de reconeixements que incentive la implantació en els centres de sistemes de gestió de qualitat i reforce i estimule els centres, el professorat i l'alumnat, la Conselleria d'Educació, Formació i Ocupació podrà establir els mecanismes que considere més adequats per a la consecució del dit objectiu.
Des de 2005, en successives ordes, la Conselleria d'Educació, Formació i Ocupació ha donat suport a la progressiva implantació dels processos de qualitat en els centres educatius de la Comunitat Valenciana i, amb aquelles, ha participat en el finançament dels gastos que ocasiona i en el desenrotllament dels projectes de qualitat en aquells centres docents de la Comunitat que s'han anat incorporant a la Xarxa de Qualitat.
Les ajudes van ser creades per a servir d'estímul al professorat en la implantació del sistema de gestió de qualitat. L'experiència positiva obtinguda en anys anteriors motiva que la Conselleria d'Educació, Formació i Ocupació continue fomentant la cultura de l'excel·lència en els centres educatius de la Comunitat Valenciana.
Fent ús de les atribucions que em conferix l'article 28 de la Llei 5/1983, de 30 de desembre, de la Generalitat, del Consell, i el Decret 98/2011, de 26 d'agost (DOCV núm. 6597, de 30 d'agost), del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i vista la proposta de la directora general d'Educació i Qualitat Educativa de data 19 d'abril de 2012, i de conformitat amb esta,
ORDENE
Primer. Objecte
Es convoquen ajudes econòmiques 2012 als centres docents públics de la Conselleria d'Educació, Formació i Ocupació de titularitat de la Generalitat i als centres docents sostinguts amb fons públics que no siguen de titularitat de la Generalitat, d'ensenyances no universitàries de la Comunitat Valenciana, que tinguen aprovada la implantació de sistemes de gestió de qualitat, d'acord amb el que establix l'Orde de 22 de març de 2005, de la Conselleria de Cultura, Educació i Esport, i siguen, per tant, membres de la Xarxa de Centres de Qualitat Educativa, amb anterioritat a la data de publicació de la present orde.
Segon. Bases i requisits
S'aproven:
a) Les bases per a la concessió de les ajudes econòmiques per a l'any 2012 als centres docents públics de la Conselleria d'Educació, Formació i Ocupació de titularitat de la Generalitat i als centres docents sostinguts amb fons públics que no siguen de la titularitat de la Generalitat, d'ensenyances no universitàries de la Comunitat Valenciana, que tinguen aprovada la implantació de sistemes de gestió de qualitat i que estan regulades en l'annex I d'esta orde.
b) El model de sol·licitud de les ajudes econòmiques 2012 i la previsió econòmica del projecte, segons el model que figura en l'annex II d'esta orde.
c) Formulari normalitzat per a la justificació de gastos de l'ajuda econòmica concedida per a l'any 2012, segons el model que figura en l'annex III d'esta orde.
Tercer. Finançament
1. Les ajudes econòmiques concedides tindran com a finalitat sufragar parcialment els gastos de funcionament que genere al centre docent la implantació de sistemes de gestió de qualitat.
2. El finançament d'estos gastos extraordinaris de funcionament per a centres docents públics de la Conselleria d'Educació, Formació i Ocupació de titularitat de la Generalitat anirà a càrrec del capítol II del programa pressupostari 60.50.93.622.47 dels pressupostos de la Generalitat per a l'any 2012 per un import global màxim de cent trenta-huit mil euros (257.241.00 €).
3. El finançament d'estes ajudes per a centres docents sostinguts amb fons públics que no siguen de titularitat de la Generalitat anirà a càrrec de la línia de subvenció T 5905000 de l'aplicació pressupostària 90.25.91.464.73.2 dels pressupostos de la Generalitat per a l'any 2012, per un import global màxim de seixanta-huit mil nou-cents euros (68.900.00 €).
Quart. Normativa d'aplicació
a) La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per Llei 4/1999 (LRJPAC).
b) El Decret Legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat Valenciana.
c) La Llei de Pressupostos de la Generalitat per a l'exercici 2012.
d) La Llei 38/2003, de 17 de novembre, General de Subvencions.
e) El Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
f) La Llei 11/2007, de 22 de juny, d'Accés Electrònic dels Ciutadans als Servicis Públics.
g) Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i regulació de les notificacions telemàtiques de la Generalitat.
h) La Llei 3/2010, de 5 de maig, de la Generalitat, d'Administració Electrònica de la Comunitat Valenciana.
Quint. Incorporació del procediment a la tramitació telemàtica
D'acord amb el que disposa la Llei 3/2010, de 5 de maig, de la Generalitat, d'Administració Electrònica de la Comunitat Valenciana, i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat, s'incorporen els procediments recollits en esta orde a l'annex del mencionat Decret 18/2004, com a procediment susceptible de tramitació a través del Registre Electrònic de la Generalitat.
DISPOSICIONS FINALS
Primera
Es delega en la directora general d'Educació i Qualitat Educativa la facultat de concedir estes ajudes, segons els criteris de valoració establits i a proposta de l'òrgan instructor, així com dictar les instruccions necessàries per a l'aplicació i interpretació de la present orde, i es delega en ella la facultat d'autorització i disposició del crèdit i la formulació de propostes de pagament d'aquelles, i la resta d'actes de gestió comptable per a l'execució de la resolució.
Segona
Les ajudes objecte d'esta orde no requereixen ser notificades a la Comissió Europea, d'acord amb el que establix l'article 7.4 del Decret 147/2007, del Consell, de 7 de setembre, ja que estan destinades a entitats públiques i per a actuacions que no suposen la realització d'activitats econòmiques que puguen suposar un falsejament de la competència en els intercanvis comercials dels estats membres, per la qual cosa no reunixen els requisits per a ser considerades ajuda d'Estat als efectes de l'article 107.1 del Tractat de Funcionament de la Unió Europea (TFUE).
Tercera
Esta orde produirà efectes des de l'endemà de ser publicada en el Diari Oficial de la Comunitat Valenciana.
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present orde, que posa fi a la via administrativa, podran recórrer els centres privats concertats potestativament en reposició o plantejar directament un recurs contenciós administratiu, en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera d'Educació, Formació i Ocupació en el termini d'un mes a comptar de l'endemà de ser publicada.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.
València, 21 de maig de 2012
La consellera d'Educació, Formació i Ocupació,
MARÍA JOSÉ CATALÀ VERDET
ANNEX I
Bases per a la concessió de les ajudes econòmiques 2012 als centres que desenrotllen sistemes de gestió de qualitat, d'acord amb el que establix l'Orde de 22 de març de 2005, de la Conselleria de Cultura, Educació i Esport, i siguen, per tant, membres de la Xarxa de Centres de Qualitat Educativa. Les subvencions objecte de la present orde s'atorgaran en règim de concurrència competitiva, tal com es regula en la Llei 38/2003, de 17 de novembre, General de Subvencions, i en el Reial Decret 887/2006, de 21 de juliol, pel qual s'aprova el Reglament de la Llei General de Subvencions
Primera. Objecte de la convocatòria
L'objecte de l'annex I de l'orde és establir les bases per a la concessió de les ajudes econòmiques 2012, dirigides als centres docents públics de la Conselleria d'Educació, Formació i Ocupació de titularitat de la Generalitat i als centres docents sostinguts amb fons públics que no siguen de titularitat de la Generalitat d'ensenyances no universitàries de la Comunitat Valenciana que tenen implantat un sistema de gestió de qualitat, segons com es regula en l'Orde de 22 de març de 2005, de la Conselleria de Cultura, Educació i Esport, amb les finalitats següents:
1. Fomentar i promoure la implantació de sistemes de gestió de qualitat en els centres educatius, així com la seua avaluació i millora contínua.
2. Incentivar els centres educatius que vullguen implantar el sistema de gestió de qualitat a fi d'aconseguir la millora contínua dels processos i resultats.
3. Promoure l'elaboració de projectes que busquen millorar la qualitat en la gestió dels centres educatius.
Segona. Destinataris
Podran sol·licitar estes ajudes centres docents públics de la Conselleria d'Educació, Formació i Ocupació de titularitat de la Generalitat i els centres docents sostinguts amb fons públics que no siguen de titularitat de la Generalitat d'ensenyances no universitàries de la Comunitat Valenciana que pertanguen a la Xarxa de Centres de Qualitat Educativa de la Comunitat Valenciana amb anterioritat a la data de publicació de la present orde.
Tercera. Termini de presentació de sol·licituds
El termini de presentació de sol·licituds serà de quinze dies hàbils des de l'endemà de ser publicada esta orde en el Diari Oficial de la Comunitat Valenciana.
Quarta. Sol·licituds i documentació
1. Les sol·licituds i la documentació complementària es dirigiran a la Direcció General d'Educació i Qualitat Educativa de la Conselleria d'Educació, Formació i Ocupació, situada a l'avinguda de Campanar, 32 (46487), de València.
2. Els models d'impresos normalitzats (sol·licituds i la resta de documentació) estaran disponibles en l'adreça d'Internet següent: .
3. Les sol·licituds s'adequaran als models normalitzats i s'ompliran utilitzant els mitjans telemàtics facilitats pels servidors d'informació de la Conselleria d'Educació, Formació i Ocupació. Els centres sol·licitants que no utilitzen la firma electrònica avançada hauran d'imprimir les pàgines preceptives resultants de l'ús de mitjans telemàtics i les presentaran, una vegada omplides amb les corresponents firmes originals, en els llocs assenyalats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 (LRJPAC).
Quan es presenten en una oficina de Correus, es farà per correu certificat i en sobre obert perquè el funcionari puga posar en la sol·licitud la data i el segell de correus abans de la seua certificació.
4. Quan es tracte d'un centre docent públic de la Conselleria d'Educació, Formació i Ocupació de titularitat de la Generalitat, la sol·licitud haurà d'estar firmada pel director o directora del centre. Quan es tracte d'un centre docent sostingut amb fons públics que no siga de la titularitat de la Generalitat, la sol·licitud serà subscrita per qui figure en el Registre de Centres Docents de la Comunitat Valenciana com a titular del dit centre. En el cas de persones jurídiques, la sol·licitud l'haurà de firmar qui en tinga la representació legal.
5. La presentació de la sol·licitud comportarà l'autorització de l'òrgan gestor per a demanar els certificats per l'Agència Estatal d'Administració Tributària, per la Tresoreria General de la Seguretat Social i per la Conselleria d'Economia, Indústria i Comerç, que acrediten el compliment per la persona sol·licitant de les seues obligacions tributàries i amb la Seguretat Social, en els termes establits en l'article 22.4 del Reglament de la Llei General de Subvencions, aprovat per Reial Decret 887/2006, de 21 de juliol.
No obstant això, els qui sol·liciten estes ajudes podran acreditar directament el compliment de les mencionades obligacions per mitjà de l'aportació de les certificacions corresponents.
6. La documentació necessària per a poder participar en la sol·licitud de les ajudes és la següent:
a) Sol·licitud, segons el model descrit en l'annex II, i que es facilitarà en el servidor de la pàgina web de la Conselleria d'Educació, Formació i Ocupació .
b) Certificat del secretari o secretària del centre educatiu en el qual es transcriga literalment l'apartat de l'acta del consell escolar del centre, amb l'aprovació de les activitats a realitzar des de gener a desembre de 2012.
c) Descripció del projecte o pla d'actuació, segons els requisits indicats en la base quinta, que haurà de presentar-se tant en paper com en suport informàtic, format PDF.
d) Previsions econòmiques del projecte o pla de qualitat 2012.
7. Si la sol·licitud no reunix els requisits i documents exigits, es requerirà l'interessat o interessada, per qualsevol mitjà que permeta tindre constància de la seua recepció per l'interessat, perquè en un termini de deu dies esmene la falta o adjunte els documents preceptius, amb indicació que si no ho fa així, a l'hora de dictar la resolució es considerarà que desistix de la sol·licitud, d'acord amb el que establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, prèvia resolució que es dictarà en els termes que preveu l'article 42 de la dita llei.
8. La documentació de les sol·licituds desestimades o denegades podrà ser retirada pels centres docents interessats en el termini de tres mesos a partir de la publicació de la resolució de concessió d'ajudes en la pàgina web de la Conselleria d'Educació, Formació i Ocupació; passat este termini, aquelles sol·licituds que no hagen sigut arreplegades podran ser destruïdes d'acord amb la regulació de conservació i eliminació de patrimoni documental.
Quinta. Requisits del projecte o pla
1. El projecte o pla s'haurà de presentar en suport paper i en suport informàtic format PDF, i s'ajustarà al format següent: extensió màxima de 10 pàgines, format Din A4 i font Arial 12 o semblant, escrit a doble espai.
2. El projecte o pla haurà de tractar almenys els aspectes següents:
a) Anàlisi de la situació del centre en matèria de qualitat.
b) Justificació de la necessitat de sol·licitar ajudes per al desenrotllament de les activitats i la seua coherència amb la gestió de qualitat del centre.
c) Objectius de qualitat als quals responen les activitats que es duran a terme l'any 2012.
d) Activitats que es desenrotllaran en matèria de qualitat l'any 2012.
e) Cronograma previst per a realitzar les activitats al llarg de l'any 2012.
f) Paper assignat a cada membre de la comunitat educativa i nombre de persones implicades en el desenrotllament de les activitats previstes.
g) Recursos didàctics i organitzatius.
h) Previsió econòmica per al 2012.
3. Els projectes que requerisquen l'assessorament o col·laboració de persones o institucions externes al centre educatiu hauran d'adjuntar un escrit d'estos agents externs on conste la seua acceptació i la planificació de les seues intervencions.
Sexta. Comissió de valoració
1. Als efectes previstos en esta orde, es constituirà una única comissió de valoració que realitzarà l'estudi, valoració i proposta d'assignació d'ajudes als centres participants.
2. El titular de la Subdirecció General de Qualitat Educativa, com a òrgan instructor, facilitarà els treballs presentats perquè siguen examinats i avaluats per esta comissió de selecció.
3. La comissió de valoració estarà constituïda per:
a) President: el titular de la Subdirecció General de Qualitat Educativa.
b) Vicepresident: el titular del Servici d'Avaluació i Qualitat.
c) Un inspector d'educació designat per la Inspecció General d'Educació.
d) Un tècnic de la Direcció General d'Ordenació i Centres Docents, designat pel titular d'este òrgan directiu.
e) Quatre tècnics de la Direcció General d'Educació i Qualitat Educativa designats per la directora general.
f) Actuarà com a secretari o secretària, amb veu però sense vot, un funcionari o funcionària de la Direcció General d'Educació i Qualitat Educativa designat per la directora general.
g) Podran assistir a les reunions de la comissió, amb veu però sense vot, representants dels sindicats que formen part de la taula sindical sectorial d'educació, així com representants de les associacions de les patronals més representatives del sector.
4. La comissió, que actuarà conforme disposa el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tindrà facultats per a resoldre tots els dubtes que apareguen en la interpretació de les bases; podrà entrevistar els sol·licitants i comptar amb la participació d'especialistes en els temes objecte d'esta convocatòria per a col·laborar en la valoració dels projectes o plans presentats.
Sèptima. Criteris de valoració
La comissió de valoració, a l'efecte d'avaluar els projectes o plans presentats, tindrà en compte, entre altres, els criteris següents:
a) L'adequació del projecte o pla als requisits previstos en la base quinta. (Màxim 2 punts.)
b) La qualitat, precisió i realitat en el plantejament i desenrotllament del projecte en els seus apartats prioritaris: objectius, activitats, organització, cronograma, responsables, implicació, recursos, experiència en gestió de qualitat. (Màxim 7 punts.)
c) La implicació de l'equip directiu en el pla d'activitats. (Màxim 2 punts.)
d) El grau d'implicació dels diferents membres de la comunitat educativa. (Màxim 3 punts.)
f) L'eficiència i eficàcia en la gestió dels recursos. (Màxim 2 punts.)
g) L'adequació de la formació del professorat. (Màxim 2 punts.)
h) La concreció i la viabilitat del projecte o pla. (Màxim 2 punts.)
i) Els canvis de nivell aconseguits. (Màxim 1 punt.)
j) La no-recepció d'ajudes per este concepte. (Màxim 1 punt.)
k) Les millores específiques aconseguides. (Màxim 3 punts.)
m) L'avaluació, el seguiment i l'actualització del sistema de gestió. (Màxim 3 punts.)
n) El desenrotllament de plans i accions específiques encaminades a l'obtenció de nous reconeixements a la qualitat i a l'excel·lència educativa, segons el model EFQM, una vegada obtingut el nivell III, previst en l'Orde de 22 de març de 2005, que regula el procediment per a la implantació de sistemes de gestió de qualitat en els centres educatius (Màxim 3 punts).
Octava. Resolució de la convocatòria
1. El termini màxim per a resoldre la present convocatòria serà de sis mesos des de la data de finalització del termini d'entrega de les sol·licituds. Vençut el termini sense haver-se notificat resolució expressa, els interessats podran considerar desestimades les seues sol·licituds per silenci administratiu, segons l'article 55 de la Llei 9/2001, de 21 de desembre, de la Generalitat, de Mesures Fiscals, de Gestió Administrativa i Financera i d'Organització de la Generalitat Valenciana.
2. La comissió de valoració, finalitzat el procés, ordenarà la llista dels projectes presentats en funció de la puntuació obtinguda i proposarà les ajudes econòmiques corresponents. El total de la subvenció es repartirà proporcionalment a la puntuació obtinguda per cada projecte.
3. La comissió de valoració publicarà en els taulers d'anuncis de la seu de la Conselleria d'Educació, Formació i Ocupació, i en la seua pàgina web , la llista provisional dels centres docents que han obtingut ajudes, amb la seua quantia corresponent, així com la relació de les sol·licituds desestimades amb els motius de la desestimació. En l'anunci corresponent, es concedirà un termini de 10 dies hàbils, a comptar de l'endemà de la seua exposició, perquè els centres educatius puguen al·legar i, si és el cas, justificar allò que consideren pertinent davant de la comissió de valoració.
4. Transcorregut el termini establit en el punt anterior, comprovats els escrits d'acceptació, estudiades i si és el cas ateses les al·legacions presentades, la comissió de valoració emetrà un informe de l'avaluació efectuada a la Subdirecció General de Qualitat Educativa, que, com òrgan instructor, elevarà una proposta de resolució per a la concessió de les ajudes a la directora general d'Educació i Qualitat Educativa, que resoldrà esta convocatòria per delegació de la consellera d'Educació, Formació i Ocupació.
5. La resolució, amb l'especificació dels noms dels centres docents i les dotacions econòmiques que els corresponguen, es notificarà a les persones interessades, d'acord amb el que preveu l'article 58 i següents de la LRJPAC i amb la Llei 3/2010, de 5 de maig, de la Generalitat, d'Administració Electrònica de la Comunitat Valenciana, per mitjà de la publicació en la pàgina web . Esta publicació substituirà la notificació, de conformitat amb el que preveu l'article 59.6.b de la mencionada Llei 30/1992. Igualment, la resolució es remetrà al correu electrònic que el beneficiari haja indicat a l'efecte de notificació en la seua sol·licitud d'ajuda.
Novena. Modificació de la resolució de concessió
1. L'import de les ajudes no podrà ser en cap cas de tal quantia que, aïlladament o en concurrència amb altres ajudes, subvencions, ingressos o recursos, supere el cost de l'activitat subvencionada.
2. Tota alteració de les condicions tingudes en compte per a la concessió de les ajudes i, en tot cas, l'obtenció concurrent d'altres aportacions fora dels casos permesos en les normes reguladores podrà donar lloc a la modificació de la resolució de concessió en els termes establits en la normativa reguladora a este efecte. En este supòsit, es detraurà del total concedit l'excés sobre el cost de l'activitat. I això, d'acord amb el que establix l'article 19.3 i 4 de la Llei 38/2003, de 17 de novembre, General de Subvencions.
Deu. Obligacions dels beneficiaris de les ajudes
Els beneficiaris de les ajudes es comprometen a:
1. Realitzar les activitats planificades en matèria de qualitat.
2. Assignar l'import de l'ajuda rebuda per a gastos que generen les activitats programades l'any 2012.
3. Elaborar una memòria final de les activitats realitzades en suport paper i suport informàtic, format PDF, i presentar-la en la Direcció General d'Educació i Qualitat Educativa, de la Conselleria d'Educació, Formació i Ocupació. Haurà d'ajustar-se al format següent: extensió màxima de 10 pàgines, format Din A4 i font Arial 12 o semblant, escrit a doble espai.
Esta memòria haurà d'entregar-se abans del 15 de desembre de 2012 i informarà dels aspectes següents:
a) Objectius aconseguits.
b) Activitats realitzades.
c) Avaluació de les activitats realitzades.
d) Millores del centre després de la implantació del seu sistema de gestió de qualitat.
e) Conclusions i propostes de millora.
f) Informe de valoració o acta del consell escolar del centre, oït el claustre.
Onze. Percepció i justificació de les ajudes
1. Els centres docents públics de la Conselleria d'Educació, Formació i Ocupació de titularitat de la Generalitat rebran la quantitat adjudicada, una vegada es publique la resolució en la pàgina web de la Direcció General d'Educació i Qualitat, de la Conselleria d'Educació, Formació i Ocupació: . El lliurament de la dita quantitat s'efectuarà per mitjà d'ordes de pagament en ferm, a proposta de la Conselleria d'Educació, Formació i Ocupació, amb càrrec al pressupost anual de l'exercici 2012. Atés el caràcter de sobredotació per gastos extraordinaris de funcionament, en els documents de control de l'activitat econòmica del centre hauran d'especificar-se els ingressos i els gastos que es produïsquen per raó d'esta convocatòria. Els centres adjuntaran la justificació de l'import de l'ajuda concedida a la justificació anual que han d'efectuar d'acord amb el que disposa l'Orde de 18 de maig de 1995, de la Conselleria de Cultura, Educació i Esport (DOGV núm. 2526, de 9 de juny de 2005).
2. Els centres docents sostinguts amb fons públics que no siguen de titularitat de la Generalitat percebran l'ajuda atorgada, després de la justificació del compliment de la finalitat per a la qual es va concedir, la qual es podrà realitzar d'acord amb alguna de les modalitats previstes en l'article 69 del RD 887/2006m, de 21 de juliol, de desplegament de la Llei General de Subvencions. Per a això, remetran a la Direcció General d'Educació i Qualitat Educativa, de la Conselleria d'Educació, Formació i Ocupació. Per a això haurà d'enviar el compte justificatiu, segons el model que figura en l'annex III de la present orde, en el qual s'haurà d'incloure sota responsabilitat del declarant:
- Desglossament de cada un dels gastos en què s'ha incorregut i el seu import.
- Els justificants del gasto o qualsevol altre document amb validesa jurídica que permeten acreditar el compliment de l'objecte de la subvenció. Els gastos s'acreditaran per mitjà de factures originals o fotocòpies compulsades que hagen sigut pagades amb anterioritat a la finalització del període de justificació.
3. La presentació de la sol·licitud de la subvenció implicarà l'autorització a la Conselleria d'Educació, Formació i Ocupació per a demanar esta informació a la Tresoreria General de la Seguretat Social, l'Agència Estatal de l'Administració Tributària i la Conselleria d'Economia, Indústria i Comerç. No obstant això, el centre podrà optar, en el moment d'omplir la sol·licitud, per denegar expressament a la Conselleria d'Educació, Formació i Ocupació l'autorització a què es referix este paràgraf, i en este cas hauran de presentar les certificacions a què es referix l'article 22 del Reial Decret 887/2006.
4. Quan el projecte haja sigut finançat amb la subvenció i amb fons propis o altres subvencions procedents de qualssevol administracions o ens públics o privats, nacionals, de la Unió Europea o d'organismes internacionals, haurà d'acreditar-se en la justificació l'import, la procedència i l'aplicació dels dits fons al projecte subvencionat, tal com es regula en l'article 14.d de la Llei 38/2003, de 17 de novembre, General de Subvencions.
5. Els documents justificatius a què fa referència esta base es dirigiran a la Direcció General d'Educació i Qualitat Educativa, de la Conselleria d'Educació, Formació i Ocupació, situada a l'avinguda de Campanar, 32, 46700, de València, i podran presentar-se per mitjà de qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu.
6. El pagament de la subvenció, per als centres docents concertats privats, es realitzarà en el mateix compte que el centre tinga donat d'alta en la Conselleria d'Educació, Formació i Ocupació per a percebre el pagament del concert. En la resta de centres docents sostinguts amb fons públics que no siguen de titularitat de la Generalitat, hauran d'enviar l'original firmat de la fitxa de manteniment de tercers i remetre-la a la Direcció General d'Educació i Qualitat Educativa.
7. El termini de justificació serà abans del 31 d'octubre de 2012, i es dirigiran a la Direcció General d'Educació i Qualitat Educativa, de la Conselleria d'Educació, Formació i Ocupació.
Dotze. Reintegrament de les ajudes
Serà procedent el reintegrament de les quantitats percebudes pels centres docents sostinguts amb fons públics que no siguen de titularitat de la Generalitat i l'exigència de l'interés de demora des del moment de pagament de la subvenció, en els casos que establix l'article 37 de la Llei 38/2003, de 17 de novembre, General de Subvencions.